Concept+Mapping+&+Diagramming

= = Concept Mapping & Mind Mapping

Εννοιολογικός χάρτης είναι μία διαγραμματική απεικόνιση ιδεών, εννοιών και ενεργειών οι οποίες συνδέονται μεταξύ τους με μία λογική σειρά. Αναλόγως με την μέθοδο σύνδεσης διαχωρίζονται σε τέσσερεις μεγάλες κατηγορίες: οι αραχνοειδείς εννοιολογικοί χάρτες που τοποθετούν το βασικό θέμα στο κέντρο του χάρτη, οι ιεραρχικά δομημένοι, οι εννοιολογικοί χάρτες - πίνακες ροής (flowcharts) και οι συστεμικοί εννοιολογικοί χάρτες που μοιάζουν με πίνακες ροής (system concept maps) αλλά περιέχουν εισροές και εκροές. Οι εννοιολογικοί χάρτες γνωρίζουν μεγάλη άνθιση ως μαθησιακό εργαλείο επανάληψης. Ένα από τα πιο ευρέως γνωστά εργαλεία κατασκευής εννοιολογικών χαρτών είναι το **inspiration** το οποίο βρίσκεται στην έκδοση 9. Μέσω του **inspiration** οι μαθητές μπορούν να οργανώσουν γραφικά τις σκέψεις και τις ιδέες τους. Επιπλέον, μπορεί να χρησιμοποιηθεί ως εργαλείο αποτύπωσης διαλόγου και συνεργατικής μαθησιακής δραστηριότητας. Μέσω αυτού του εργαλείου, μπορούν να προστεθούν σημειώσεις ή και υπερσύνδεσμοι σε κάθε κόμβο. Επιπρόσθετα, κάποιος μπορεί να το χρησιμοποιήσει ώστε να παράγει παρουσιάσεις και να οργανώσει ένα πλάνο μαθήματος. Τέλος, προσφέρεται το **kidspiration** για οργάνωση μαθημάτων σε παιδιά μικρότερης ηλικίας. @http://www.inspiration.com/

Άλλο ένα εργαλείο για εννοιολογική χαρτογράφηση είναι το CmapTools. Δημιουργήθηκε από το Institute for Human and Machine Cognition (IHMC) και επιτρέπει στους χρήστες την **κατασκευή, πλοήγηση, διαμοίραση και αξιολόγηση γνωστικών μοντέλων,** τα οποία αναπαρίστανται ως εννοιολογικοί χάρτες. Έχει μεταφραστεί σε 17 γλώσσες και πρόκειται για **ελεύθερα διαθέσιμο** για εγκατάσταση και χρήση **για εμπορικούς και μη-εμπορικούς σκοπούς, και ειδικότερα για την εκπαίδευση**. Η ιστοσελίδα του εργαλείου αυτού παρέχει πλήρες documentation και υποστήριξη για το προϊόν, καθώς και μια σειρά δημοσιευμένων ερευνών γύρω από αυτό. Ως εργαλείο εννοιολογικής χαρτογράφησης, υποστηρίζει την εκπόνηση δημιουργικών δραστηριοτήτων, στις οποίες ο μαθητής εμπλέκεται κατά τη διαδικασία οργάνωσης, αποσαφήνισης και οικοδόμησης των εννοιολογικών σχημάτων, καθορίζοντας τις εμπλεκόμενες έννοιες, τις μεταξύ τους σχέσεις και τη δομή τους. Πρόκειται για ένα **εργαλείο καταιγισμού ιδεών** (brainstorming). Ένα ιδιαίτερο χαρακτηριστικό του, που το διαφοροποιεί από πολλά άλλα εργαλεία της κατηγορίας του είναι ότι έχει δυνατότητες υποστήριξης ασύγχρονης συνεργασίας, καθώς υπάρχουν εξυπηρετητές που καθιστούν διαθέσιμους εννοιολογικούς χάρτες άλλων χρηστών, στους οποίους επιτρέπεται η ανάρτηση threads και η δημιουργία soups από διαφορετικούς χάρτες. @http://cmap.ihmc.us/conceptmap.html

To Freemind είναι ένας εννοιολογικός χάρτης ελεύθερου λογισμικού γραμμένο σε Java. Είναι μια εφαρμογή φορητή σε πολλαπλές πλατφόρμες και διατηρεί τη ίδια διεπαφή χρήστη. Παρέχει εκτεταμένες δυνατότητες εξαγωγών. Τρέχει σε Microsoft Windows, Linux και Mac OS X μέσω του Java Runtime.Είναι πολύ γρήγορο στην λειτουργία του και στην πλοήγησή του. Επιτρέπει στον χρήστη να προσθέσει μια ιεραρχική σειρά ιδεών γύρω από μια κεντρική ιδέα. Χρησιμοποιείται στην οργάνωση της σκέψης και των ιδεών ενός ατόμου ή ομάδας συνεργατών. Επίσης μέσω αυτού μπορεί κανείς να οργανώσει το προσωπικό του knowledge base. Είναι μια απο τις λίγες εφαρμογές Mind Mapping με μηδενικό κόστος. @http://freemind.sourceforge.net/wiki/index.php/Main_Page

Με το MindMeister μπορείτε να αποτυπώσετε σκέψεις και ιδέες σε διαγράμματα και να τις μοιραστείτε online με τους συνεργάτες σας. Μπορείτε να συνεργαστείτε μαζί τους από απόσταση δουλεύοντας ταυτόχρονα στο ίδιο διάγραμμα (mind map) και παρακολουθώντας την επεξεργασία που γίνεται από τον καθέναν σε πραγματικό χρόνο. Μπορείτε να χρησιμοποιήσετε το MindMeister για να καταγράψετε τις σκέψεις σας σε διαγράμματα προσβάσιμα μέσω διαδικτύου ή για να κάνετε τοπικό ή απομακρυσμένο brainstorming με τους φίλους και τους συνεργάτες σας. Υπάρχει η δυνατότητα χρήση της υπηρεσίας στο __iPhone__, ή όταν δεν είστε συνδεδεμένοι στο διαδίκτυο. Η εφαρμογή στη βασική της μορφή είναι __δωρεάν__ ενώ με μηνιαία ή ετήσια συνδρομή σας προσφέρει επιπλέον δυνατότητες. @http://www.mindmeister.com/

Το **bubbl.us** είναι ένα εργαλείο που χρησιμεύει για τη χαρτογράφηση ιδεών και σκέψεων οποιασδήποτε πληροφορίας που μπορεί να έχει κάποιος χρήστης. Χρησιμοποιεί συνδεόμενες μεταξύ τους "φυσαλίδες" κειμένου για την οργάνωση και το σχεδιασμό των ιδεών του χρήστη. Η κάθε φυσαλίδα περιεχομένων συνδέεται με τις προηγούμενες μητρικές της και χρωματίζεται αναλογικά με το επίπεδο ιεραρχίας στο οποίο βρίσκεται. Η χρήση του τροχού του ποντικού επιτρέπει το εύκολο ζουμ μέσα και έξω από τους χάρτες φυσαλίδων. Το bubbl.us δημιουργήθηκε σε flash και επιτρέπει την εξαγωγή των χαρτογράφησεων σε εικόνες αλλά και σε html μορφή. Οι ανώνυμοι χρήστες μπορούν να εκτυπώνουν τις δημιουργίες τους όμως για την online αποθήκευσή τους απαιτείται να δημιουργηθεί __λογαριασμός__. @http://bubbl.us/

Το gliffy ανήκει στην κατηγορία των διαδικτυακών εφαρμογών οι οποίες τρέχουν σε web browser χωρίς να χρειαστεί να εγκαταστήσουμε κάτι στον υπολογιστή μας. Με ένα εργαλείο που καθιστά εύκολο να δημιουργούν, να μοιράζονται και να συνεργάζονται σε ένα ευρύ φάσμα των διαγραμμάτων, οι χρήστες μπορούν να επικοινωνούν με μεγαλύτερη σαφήνεια και να εργαστούν πιο αποτελεσματικά. Το gliffy προσφέρει δυνατότητες δημιουργία για: Η δημιουργία λογαριασμού είναι __δωρεάν__ παρέχοντας δοκιμαστική χρήση, αλλά απαιτείται πληρωμή για χρήση του εργαλείου μετά από τη λήξη της σε μοντέλο Professional, Team κι Enterprise. @http://www.gliffy.com/
 * διαγράμματα ροής
 * διαγράμματα δικτύου
 * κατόψεις
 * οργανογράμματα
 * εννοιολογικούς χάρτες
 * διαγράμματα Venn
 * ανάλυση SWOT
 * χάρτες τοποθεσίας
 * UML
 * μοντελοποίηση
 * τεχνικά σχέδια

(Ελέγχθηκε κι ενημερώθηκε από Σοφία Τερζή στις 3/4/2017 και στις 28/4/2017)

Το **Cacoo** είναι μια διαδικτυακή εφαρμογή για την δημιουργία διαγραμμάτων όπως διαγράμματα UML, site maps, διαγράμματα ροής κ.α. Παρέχεται σε δύο εκδόσεις: __free__ και plus. Το βασικό χαρακτηριστικό του Cacoo είναι ότι στη σχεδίαση ενός διαγράμματος μπορούν να συμμετέχουν πολλοί χρήστες ταυτόχρονα. Υποστηρίζει έτσι δραστηριότητες συνεργατικής μάθησης. Για να επιτευχθεί η συνεργασία, αρκεί κάποιος να προσκαλέσει άλλους χρήστες είτε με την χρήση του Cacoo id είτε μέσω του email τους. Τα διαγράμματα μπορούν να ενσωματωθούν σε blogs, σε wikis ή σε οποιοδήποτε άλλο είδος web εφαρμογών. @http://cacoo.com/

Το Glinkr είναι μια Web 2.0 εφαρμογή που επιτρέπει στους χρήστες να παράγουν γραφικά διαδραστικούς εννοιολογικούς χάρτες και που βοηθάει στη χαρτογράφηση της διαθέσιμης πληροφορίας που βρίσκεται στο διαδίκτυο σχετικά με ένα συγκεκριμένο θέμα, μια συζήτηση, μια είδηση κλπ. Στοχεύει στο να βοηθήσει το χρήστη να οργανώσει το υλικό αναζήτησής του, καθώς μεγαλώνει το πεδίο αναζήτησης. Στη συνέχεια αυτό το υλικό μπορεί να διαμοιραστεί, να δημοσιευτεί μέσω emails, blogs ή websites για εκπαιδευτικούς, εμπορικούς ή ψυχαγωγικούς σκοπούς.

Το Glinkr παρέχει τη δυνατότητα:
 * δημιουργίας και επεξεργασίας γραφικών διαδραστικών χαρτών με web περιεχόμενο, χρησιμοποιώντας οποιονδήποτε web browser: Firefox, Opera ή Internet Explorer
 * αλληλεπίδρασης με πλαίσια κειμένου και βέλη χωρίς να απαιτείται οποιαδήποτε εγκατάσταση λογισμικού
 * αλλαγής του χρώματος των πλαισίων κειμένου
 * επισύναψης επιπρόσθετων links και περιγραφών στους χάρτες
 * πλήρους προβολής του χάρτη
 * διαμοίρασης προσωπικού χάρτη που έχει δημιουργηθεί και επεξεργαστεί μέσα από την ιστοσελίδα του Glinkr σε κάποιον άλλο ιστοχώρο, blog κλπ
 * τροποποίησης του χάρτη και άμεσης προβολής των αλλαγών στο νέο ιστοχώρο
 * ενσωμάτωσης έτοιμου χάρτη μέσα στην ιστοσελίδα του Glinkr
 * εισαγωγής και εξαγωγής του χάρτη ως XML document
 * εισαγωγής χάρτη με τις μορφές: gif, jpg, pnl, html

Πρόκειται για εργαλείο ανοικτού κώδικα και απαιτεί εγγραφή για τη δημιουργία ενός εννοιολογικού χάρτη. []



Το Comapping αποτελεί ένα δικτυακό συνεργατικό εργαλείο για εννοιολογική χαρτογράφηση, το οποίο προσφέρει δυνατότητες οργάνωσης, σχεδίασης και καταγραφής σημειώσεων. Πιο συγκεκριμένα, οι χρήστες μπορούν να επισυνάπτουν κάθε είδους αρχείο στις σημειώσεις τους και να τις αποθηκεύουν on line.Επίσης, διευκολύνεται η συνεργατική κατασκευή εννοιολογικών χαρτών σε πραγματικό χρόνο μεταξύ ομάδων με μέγιστο πλήθος 20 ατόμων με λειτουργίες όπως chat, αποστολή e-mail, ομαδική διαχείριση αρχείων και δημιουργία εύκολων και κατανοητών παρουσιάσεων. Η διεπαφή χρήστη του είναι φιλική με δυνατότητες drag and drop για εύκολη αναδιοργάνωση αρχείων και σημειώσεων, ενώ υπάρχει η επιλογή offline λειτουργίας για όταν δεν υπάρχει δυνατότητα δικτυακής σύνδεσης ή ο χρήστης δεν επιθυμεί να διαμοιράζεται το προσωπικό του υλικό. Το Comapping κάνει χρήση της Flash τεχνολογίας που ενισχύει την λειτουργικότητα και χρηστικότητα του εργαλείου, ενώ υποστηρίζεται από όλους τους σύγχρονους web browsers(IE, Firefox, Opera, Safari, and Chrome). []

To **popplet** είναι μία υπηρεσία για τη δημιουργία και διαμοίραση εννοιολογικών χαρτών. Η πλατφόρμα αυτή δίνει τη δυνατότητα στους χρήστες της να δημιουργήσουν εννοιολογικούς χάρτες και να τους εμπλουτίσουν με κείμενο, εικόνες και σχέδια. Σημαντικά χαρακτηριστικά αποτελούν η διαμοίραση των χαρτών που δημιουργήθηκαν καθώς και η συνεργατική τους δημιουργία σε πραγματικό χρόνο, αφού κάθε χρήστης μπορεί ανά πάσα στιγμή να προσκαλέσει άλλους χρήστες της υπηρεσίας ή και μέσω email. Το popplet παρέχεται δωρεάν, ενώ όσοι το χρησιμοποιούν σε κάποιο σχολείο, μπορούνε να αποκτούν πρόσβαση σε νέα χαρακτηριστικά που δεν είναι ακόμη δημόσια διαθέσιμα. []



Το Mindomo είναι ένα online, web-based εργαλείο χαρτογράφησης ιδεών, που ξεκίνησε τη λειτουργία του το Φεβρουάριο του 2007 και διαθέτει τις πιο προηγμένες λειτουργίες των εργαλείων της κατηγορίας αυτής. Ως web based εφαρμογή προσφέρει εύκολη πρόσβαση, που απαιτεί μόνο έναν web browser και σύνδεση στο internet. Το Mindomo προσφέρει στους χρήστες του οργάνωση των εργασιών τους, δημιουργική επίλυση των προβλημάτων τους, πιο αποτελεσματική μάθηση, αποσαφήνιση των στόχων τους, διαχείριση και ανάθεση καθηκόντων, πόρων και προτεραιοτήτων. Με τον καταιγισμό ιδεών οι επιχειρήσεις που το χρησιμοποιούν μπορούν να εκμεταλλευτούν τη συμμετοχή όλων για την εύρεση αποτελεσματικών ιδεών για τη βελτίωσή τους. Τέλος, στον τομέα της εκπαίδευσης, μπορεί να χρησιμοποιηθεί για να γίνει πιο εύκολη η κατανόηση και ο προσδιορισμός νέων εννοιών, για να διδαχθούν δύσκολα θέματα με οπτική βοήθεια, καθώς και για ανάπτυξη δεξιοτήτων επίλυσης προβλημάτων. Η διαμοίραση των χαρτών μπορεί να γίνει είτε παρέχοντας απευθείας τον σύνδεσμο του χάρτη, είτε με ενσωμάτωσή του σε μια υπάρχουσα ιστοσελίδα. Η διαμοίραση με άλλους χρήστες της εφαρμογής επιτρέπει έλεγχο στο ποιος μπορεί να έχει πρόσβαση και με τι δικαιώματα. Οι βασικές λειτουργίες του προσφέρονται δωρεάν, αλλά για τις πιο προχωρημένες, όπως ο ορθογραφικός έλεγχος, υπάρχει χρέωση. Οι μη εγγεγραμμένοι χρήστες μπορούν απλά να δουν τους εννοιολογικούς χάρτες, ενώ οι εγγεγραμμένοι μπορούν να δημιουργήσουν νέους και να τους μοιραστούν με άλλους. Τέλος, το Mindomo διαθέτει και desktop έκδοση βασισμένη στο περιβάλλον Adobe Air, η οποία επιτρέπει στους χρήστες της να εργαστούν πάνω στους εννοιολογικούς χάρτες χωρίς να είναι συνδεδεμένοι στο ίντερνετ. []



Το MAPMYself αποτελεί ένα απλό και εύχρηστο, δωρεάν και απαλλαγμένο από διαφημίσεις, web-based περιβάλλον δημιουργίας νοητικών χαρτών με ιδιαίτερα ευχάριστη εμφάνιση. Επιτρέπει την ευέλικτη δημιουργία κλαδιών στο δέντρο από οποιoνδήποτε κόμβο, την επιλογή χρωμάτων στα κλαδιά του δέντρου, την ανάπτυξη και σύμπτυξη των κλαδιών και τη σχεδίαση/μετακίνηση της καμπύλης τους με όποιο τρόπο επιθυμεί ο χρήστης.

Οι χάρτες μπορούν να αποθηκευτούν και να αναπαραχθούν από άλλους χρήστες online (2 μόνο στο δωρεάν λογαριασμό), αλλά επιπλέον, μπορούν να εξαχθούν τόσο σε xml μορφή για επανεισαγωγή σε μεταγενέστερη χρήση, όσο και σε μορφή εικόνας, ενώ μπορεί να επιλεχθεί και συγκεκριμένο τμήμα ενός χάρτη προκειμένου να αποθηκευτεί ένα screenshot μόνο αυτού. Επιπλέον, προσφέρεται η δυνατότητα παρουσίασης/αναπαραγωγής του χάρτη, κατά την οποία αυτός αναπτύσσεται σταδιακά, είτε αυτόματα, είτε ελεγχόμενα από το χρήστη.

Τέλος, σε κάθε κλαδί του δέντρου μπορεί να επισυναφθεί μια εικόνα, με αναζήτηση στη διαθέσιμη online βιβλιοθήκη εικόνων, ή/και μία rich format σημείωση η οποία θα εμφανίζεται σε ξεχωριστό τμήμα της οθόνης κατά την παρουσίαση του χάρτη.

[]



Το text2mindmap είναι ένα εργαλείο με το οποίο μπορείς να δημιουργήσεις νοητικούς χάρτες σε χρόνο μηδέν, χωρίς καν να προϋποτίθεται η δημιουργία λογαριασμού. Ουσιαστικά, το μόνο που απαιτείται είναι να δομήσεις τους διάφορους κόμβους του χάρτη σε μία λίστα, στην οποία κάθε παιδί ενός κόμβου τοποθετείται ένα tab πιο μέσα. Το αποτέλεσμα είναι η αυτόματη δημιουργία ενός νοητικού χάρτη, πολλαπλών επιπέδων, για καθένα από τα οποία μπορείς να επιλέξεις χρώμα κόμβου, μέγεθος και χρώμα γραμματοσειράς, πάχος και χρώμα των συνδέσεων μεταξύ των κόμβων.

Ο χάρτης που δημιουργείται μπορεί να “πλέει στην οθόνη” ανάλογα με το πώς τον κινεί ο χρήστης, αλλά μπορεί επιπλέον και να “παγώσει” ώστε να τοποθετηθούν οι κόμβοι στα σημεία που επιθυμεί ο χρήστης. Τέλος, οι χάρτες μπορούν να αποθηκευτούν σε μορφή εικόνας jpg.

[]

Το Slatebox αποτελεί ένα online συνεργατικό εργαλείο mind mapping. Επιτρέπει στους χρήστες του να οπτικοποιήσουν πληροφορίες μέσα από μια εφαρμογή που ονομάζεται < >, δίνοντας τους την δυνατότητα να δημιουργήσουν χάρτες εννοιών, διαγράμματα, ροές διεργασιών και άλλες οπτικοποιήσεις και να συνεργαστούν σε πραγματικό χρόνο για την σχεδίαση τους. Τα κυριότερα χαρακτηριστικά του είναι: Το συγκεκριμένο εργαλείο αποτελέι μια γρήγορή και απλή πλατφόρμα, που θα μπορούσε να χρησιμοποιηθεί από τους μαθητές μιας τάξης για να δημιουργήσουν τα δικές τους οπτικοποιήσεις πληροφοριών και ιδεών συνεργατικά, ανταλλάσσοντας γνώμες και γνώσεις.
 * Υπάρχουν δύο εκδόσεις, η απλή που είναι δωρεάν και η επαγγελματική, που είναι επί πληρωμή και διαθέτει επιπλέον χαρακτηριστικά και λειτουργίες
 * Είναι απλό στην χρήση του και η διεπαφή χρήστη του είναι φιλική
 * Είναι αξιόπιστο και το υποστηρίζουν αρκετοί browsers(Explorer 7+, Safari 3+, Chrome 2+, and Firefox 2+)
 * Δίνει στους χρήστες την δυνατότητα τροποποίησης και μορφοποίησης των slates τους, συγκεκριμένα, των χρωμάτων τους, του σχήματός τους και του μεγέθους τους.
 * Δεν απαιτεί την εγκατάσταση πρόσθετων plug-ins
 * Δίνει την δυνατότητα ενσωμάτωσης των slates σε σελίδες και διαμοίρασής τους
 * Ο αριθμός των χρηστών που μπορούν να συνεργάζονται είναι απεριόριστος, ενώ τους δίνεται η δυνατότητα επικοινωνίας κατά την δημιουργία των slates τους μέσω chat

[]


 * Argument mapping/Decision-making**

Το Solvr είναι ένα ενδιαφέρον εργαλείο για την επίλυση προβλημάτων σε ομάδες. Επιτρέπει σε μια ομάδα ανθρώπων να συζητήσουν κάποιο πρόβλημα ή τις ιδέες τους συνεργατικά. Παρέχει μια πλατφόρμα όπου ο χρήστης μπορεί να μοιραστεί σκέψεις ή κάποιο πρόβλημα και στη συνέχεια να προσκαλέσει άλλους να προσθέσουν δικές τους ιδέες ή λύσεις για το πρόβλημά του. Κάθε ιδέα που προτείνεται παρουσιάζεται σαν ξεχωριστό κομμάτι και ο καθένας μπορεί εύκολα και ανώνυμα να ψηφίσει υπέρ της ή να προσθέσει άλλες ιδέες. Για να ξεκινήσει κανείς αρκεί να εισάγει ένα πρόβλημα και να επιλέξει το κουμπί Start. Το Solvr στη συνέχεια θα δημιουργήσει μια νέα και μοναδική σελίδα για το συγκεκριμένο πρόβλημα και ο χρήστης μπορεί να προσκαλέσει άλλους απλά προωθώντας τους το URL της σελίδας. Γενικά χαρακτηριστικά του:-Online εργαλείο για ομαδική επίλυση προβλημάτων και λήψη αποφάσεων.-Δημιουργία και συνεργασία σε όσα προβλήματα επιθυμεί ο χρήστης, δηλαδή δεν υπάρχει ποσοτικός περιορισμός.-Δεν υπάρχει περιορισμός στους συμμετέχοντες.-Οποιοσδήποτε γνωρίζει το URL μπορεί να προσθέσει ιδέες, νέα προβλήματα ή σχόλια.-Οι συζητήσεις μπορούν να εκτυπωθούν.-Είναι δωρεάν και δεν απαιτείται κάποια εγκατάσταση. Ένας εκπαιδευτικός θα μπορούσε να το χρησιμοποιήσει για :-Καταιγισμό ιδεών μεταξύ των μαθητών στα θέματα των μαθημάτων.-Συγκέντρωση ιδεών για θέματα του σχολείου.-Οργάνωση συνεδριών και εκδηλώσεων.-Οργάνωση μελέτης και δραστηριοτήτων σε εργασίες των μαθητών. []

To zOOml είναι ένα Web 2.0 εργαλείο για ταχεία αντικειμενοστραφή μοντελοποίηση. Είναι ένα εργαλείο ιδιαίτερα εύκολο στην χρήση του, για σχεδιασμό UML διαγραμμάτων στα οποία απεικονίζονται οι κλάσεις, οι ενώσεις και άλλες έννοιες σε γλώσσα UML. Οι χρήστες πρέπει να εγγραφούν πριν από τη χρήση του Modeler για να δημιουργήσουν αντικειμενοστραφή μοντέλα. Το zOOml δίνει δυνατότητες για: Ο Modeler για να χρησιμοποιηθεί απαιτεί ένα από τα δύο συμβατά προγράμματα περιήγησης: Internet Explorer ή Firefox. Το πρόγραμμα περιήγησης πρέπει να ρυθμιστεί με το add-on Flash Player, έκδοση 9 ή νεότερη έκδοση.
 * Γρήγορη δημιουργία σχεδίων, οι σχέσεις μεταξύ τους δημιουργούνται αυτόματα
 * Δημιουργία εύκολων στην ανάγνωση εγγράφων
 * Δημιουργία διάγραμμα κατηγοριών, ενώσεων, γενικεύσεων, και πολλά άλλα
 * Χρήση XML για τη δημιουργία αναφορών ή κώδικα.
 * Αποθήκευση δεδομένων με την βοήθεια online εργαλείων
 * Download της εικόνας του διαγράμματος

[]